নিউজ ডেস্ক : কুমিল্লা ভিক্টোরিয়া কলেজের ইতিহাস বিভাগের মেধাবী ছাত্রী ও স্থানীয় নাট্য দলের কর্মী সোহাগী জাহান তনুকে ধর্ষণের পর নির্মমভাবে হত্যায় জড়িতদের অবিলম্বে গ্রেফতার করে দৃষ্টান্তমূলক শাস্তি নিশ্চিত করতে এবার কুমিল্লা অভিমুখে লংমার্চ করার ঘোষণা দিয়েছে গণজাগরণ মঞ্চ। আগামী ২৭ মার্চ রোববার সকাল ৮টায় শাহবাগ থেকে এ লংমার্চ শুরু হবে বলে জানিয়েছেন মঞ্চের মুখপাত্র ডা. ইমরান এইচ সরকার।